**Standardul de calitate al UEFA pentru licenţierea cluburilor**

Ediţia 2022

Cuprins

Preambul

Partea I - Prevederi cu caracter general

1. Domeniul de aplicare
2. Obiective
3. Definiţii

Partea a II-a - Cerinţele

Capitolul 1:Structura licenţiatorului

Cerinţa 1 - Structura organizatorică

Cerinţa 2 - Implicarea conducerii

Cerinţa 3 - Întâlnirea anuală internă de evaluare

Capitolul 2:Luarea deciziilor

Cerinţa 4 - Organismele decizionale

Cerinţa 5 - Procedurile de luare a deciziilor

Cerinţa 6 - Independenţa

Capitolul 3:Cadrul de reglementare

Cerinţa 7 - Regulamentul naţional de licenţiere a cluburilor

Cerinţa 8 - Politica privind licenţierea şi monitorizarea cluburilor

Capitolul 4:Procesele de licenţiere şi monitorizare a cluburilor

Cerinţa 9 - Procesul de bază de licenţiere a cluburilor

Cerinţa 10 - Alte procese de licenţiere a cluburilor

Cerinţa 11 - Procesul de monitorizare a cluburilor

Cerinţa 12 - Înaintarea documentaţiei de monitorizare a cluburilor

Capitolul 5:Comunicarea

Cerinţa 13 - Comunicarea internă şi externă

Cerinţa 14 - Întâlnirile cu solicitanţii de licenţă

Capitolul 6:Gestionarea informaţiilor

Cerinţa 15 - Documentele şi alte evidenţe

Cerinţa 16 - Protecţie datelor

Cerinţa 17 - Analiza datelor

Cerinţa 18 - Confidenţialitatea

Partea a III-a - Prevederi finale

**Preambul**

Următoarele prevederi ale Standardului de calitate al UEFA pentru licenţierea cluburilor au fost adoptate în temeiul articolelor 7bis (4) şi 50 (1 bis) din Statutul UEFA, articolelor 1 şi 9 din Regulamentul UEFA de licenţiere a cluburilor şi de sustenabilitate financiară şi articolelor 1 şi 9 din Regulamentul de licenţiere a cluburilor pentru participarea la UEFA Women’s Champions League.

**Partea I - Prevederi cu caracter general**

1. **Domeniul de aplicare**

Licenţiatorul răspunde de evaluarea solicitanţilor de licenţă. Acesta stabileşte dacă solicitanţii de licenţă îndeplinesc criteriile de licenţiere a cluburilor şi dacă li se poate acorda licenţa pentru participarea la competiţiile de club UEFA.

Standardul de calitate al UEFA pentru licenţierea cluburilor defineşte cerinţele minime pe care trebuie să le îndeplinească licenţiatorii în vederea derulării sistemului de licenţiere a cluburilor în conformitate cu articolul 5 din Regulamentul UEFA de licenţiere a cluburilor şi de sustenabilitate financiară sau cu articolul 5 din Regulamentul UEFA de licenţiere a cluburilor pentru participarea la UEFA Women’s Champions League, după caz, precum şi în vederea exercitării atribuţiilor şi îndeplinirii îndatoririlor care le revin în ceea ce priveşte procesul de monitorizare a cluburilor în conformitate cu articolul 75 din Regulamentul UEFA de licenţiere a cluburilor şi de sustenabilitate financiară.

Un organism de certificare aprobat de UEFA trebuie să evalueze în fiecare an îndeplinirea tuturor cerinţelor prevăzute în partea a II-a a Standardului de calitate al UEFA pentru licenţierea cluburilor. Dacă cerinţele au fost respectate, organismul de certificare emite un certificat valabil pentru un sezon.

1. **Obiective**

Obiectivele Standardului de calitate al UEFA pentru licenţierea cluburilor vizează îmbunătăţirea continuă a proceselor de licenţiere şi monitorizare a cluburilor şi a gestionării profesioniste a acestora de către licenţiatori. În principal, Standardul de calitate urmăreşte să asigure:

* credibilitatea şi buna funcţionare a sistemului de licenţiere şi a proceselor de monitorizare a cluburilor;
* aplicarea corectă a procesului de bază, a termenelor, a listei de sancţiuni şi a consecinţelor refuzului de acordare a licenţei;
* respectarea principiilor independenţei, confidenţialităţii şi egalităţii de tratament a tuturor solicitanţilor de licenţă şi cluburilor licenţiate.

3. **Definiţii**

**Abrevieri**

|  |  |
| --- | --- |
| **UEFA** | Union des Associations Européennes de Football |
| **CFCB** | Organul UEFA de administrare a justiţiei, care are competenţa:- să stabilească dacă licenţiatorii şi-au îndeplinit obligaţiile şi dacă solicitanţii de licenţă şi cluburile licenţiate îndeplinesc criteriile de licenţiere şi monitorizare prevăzute de RLCSF şi RLCWCL;- să impună măsurile corespunzătoare în cazul neîndeplinirii cerinţelor prevăzute de RLCSF şi RLCWCL. |
| **RLCSF** | Regulamentul UEFA de licenţiere a cluburilor şi de sustenabilitate financiară |
| **RLCWCL** | Regulamentul de licenţiere a cluburilor pentru participarea la UEFA Women’s Champions League |
| **Standardul de calitate** | Standardul de calitate al UEFA pentru licenţierea cluburilor |

**Termeni**

|  |  |
| --- | --- |
| **conducerea superioară** | Reprezentantul conducerii licenţiatorului care răspunde de toate aspectele operative privind licenţierea şi monitorizarea cluburilor, de exemplu, secretarul general sau directorul. |
| **procesul de bază** | Procesul de licenţiere pe care trebuie să îl deruleze licenţiatorul pentru a asigura respectarea criteriilor de licenţiere a cluburilor prevăzute de regulamentul naţional de licenţiere, care constituie baza de reglementare pentru acordarea licenţei unui solicitant. |
| **sistemul de management al activităţii fotbalistice** | Un sistem de informare online pentru procesele de licenţiere şi monitorizare a cluburilor: operaţiuni, management, luarea deciziilor etc. |

**Partea a II-a - Cerinţele**

**Capitolul 1:Structura licenţiatorului**

**Cerinţa 1 - Structura organizatorică**

1. Licenţiatorul trebuie să înfiinţeze organismele decizionale şi să numească o administraţie de licenţiere cu atribuţiile şi responsabilităţile prevăzute de articolele 6 şi 7 din RLCSF sau RLCWCL, după caz.
2. Organismele decizionale pentru licenţierea cluburilor sunt organismul de primă instanţă şi organismul de apel.
3. Administraţia de licenţiere trebuie să aibă următoarea componenţă minimă:
4. Un reprezentant al conducerii superioare, responsabil cu licenţierea şi monitorizarea cluburilor
5. Un manager de licenţiere a cluburilor, responsabil cu administraţia de licenţiere, al cărui timp de lucru este dedicat, în cea mai mare parte derulării proceselor de licenţiere şi monitorizare. Acesta trebuie să dispună de competenţele necesare şi să aibă capacitatea de a comunica fluent, atât verbal cât şi în scris, în una dintre limbile oficiale ale UEFA.
6. Experţi în domeniul criteriilor de licenţiere descrise de articolul 6(3) din RLCSF sau RLCWCL, după caz, care să aibă calitatea fie de angajaţi ai licenţiatorului, fie de prestatori de servicii externi ai acestuia.
7. O persoană care să răspundă de comunicarea pe probleme de licenţiere şi monitorizare a cluburilor.
8. Atribuţiile administraţiei de licenţiere trebuie să fie stabilite în conformitate cu prevederile articolului 6(2) din RLCSF sau RLCWCL, după caz.
9. Administraţia de licenţiere trebuie să stabilească mecanisme interne de control şi să efectueze evaluări ale riscurilor în legătură cu propriile procese de licenţiere şi monitorizare a cluburilor.
10. Administraţia de licenţiere trebuie să aibă acces la informaţiile şi documentele licenţiatorului referitoare la procesele de licenţiere şi monitorizare a cluburilor, cum sunt cele privind legitimarea jucătorilor şi antrenorilor, transferuri, infrastructură, decizii ale altor organisme jurisdicţionale etc.
11. Drepturile şi îndatoririle personalului menţionat la punctul 3 de mai sus trebuie stabilite în scris.
12. Licenţiatorul trebuie să aibă o organigramă care să specifice numele şi funcţiile tuturor membrilor instanţelor menţionate la punctele 2 şi 3 de mai sus.
13. Licenţiatorul trebuie să aibă o organigramă a întregii sale organizaţii, care să specifice poziţiile administraţiei de licenţiere şi monitorizare a cluburilor în cadrul structurii sale organizatorice.
14. Organigramele prevăzute la punctele 8 şi 9 de mai sus trebuie să fie aprobate de licenţiator şi transmise către UEFA în una dintre limbile oficiale ale UEFA. În cazul în care intervin modificări, trebuie să se transmită către UEFA o versiune actualizată a organigramelor.

**Cerinţa 2 - Angajamentul conducerii**

1. Licenţiatorul trebuie să se asigure că reprezentantul conducerii sale superioare răspunde de sistemul de licenţiere şi procesul de monitorizare a cluburilor. Conducerea superioară trebuie să facă dovada implicării sale prin:
2. crearea unei organizaţii corespunzătoare pentru sistemul de licenţiere şi procesul de monitorizare a cluburilor (a se vedea cerinţa 1), care să dispună de resursele necesare pentru implementarea şi gestionarea eficientă a acestora, în conformitate cu cerinţele RLCSF sau RLCWCL, după caz;
3. asigurarea formării necesare a tuturor celor implicaţi în sistemul de licenţiere şi procesul de monitorizare a cluburilor şi transferului de know-how în cazul în care apar schimbări de personal;
4. sprijinirea administraţiei de licenţiere şi monitorizare a cluburilor, astfel încât aceasta să îşi poată îndeplini atribuţiile în conformitate cu prevederile RLCSF sau RLCWCL, după caz, şi ale regulamentului naţional de licenţiere a cluburilor;
5. asumarea responsabilităţii pentru analiza anuală a sistemului şi proceselor şi pentru urmărirea ulterioară în vederea luării măsurilor de corectare necesare.
6. Reprezentantul conducerii superioare trebuie să înţeleagă sistemul de monitorizare şi procesul de monitorizare a cluburilor, precum şi necesităţile curente şi viitoare, inclusiv aşteptările tuturor factorilor implicaţi (în special, pe cele ale administraţiei de licenţiere şi monitorizare a cluburilor, organismelor decizionale, solicitanţilor de licenţă, cluburilor licenţiate, UEFA şi organismelor/agenţiilor desemnate de aceasta).

**Cerinţa 3 - Şedinţa anuală de analiză internă**

**1.** Eficienţa şi eficacitatea sistemului de licenţiere şi procesului de monitorizare a cluburilor trebuie analizate de către licenţiator cel puţin în cadrul unei şedinţe interne anuale care să aibă în vedere următoarele aspecte minime:

1. Posibilele îmbunătăţiri sau modificări ale regulamentului naţional de licenţiere a cluburilor
2. Feedback din partea administraţiei de licenţiere, inclusiv din partea experţilor în domeniul criteriilor de licenţiere
3. Feedback din partea preşedinţilor ambelor organisme decizionale
4. Feedback din partea solicitanţilor de licenţă/cluburilor licenţiate
5. Feedback din partea vizitelor de asistenţă şi conformitate ale UEFA
6. Auditul de certificare a standardului de calitate
7. Sistemele de control intern, evaluarea riscurilor şi măsurile de remediere.
8. Ca o condiţie minimă, membrul conducerii superioare care răspunde de sistemul de licenţiere şi procesul de monitorizare a cluburilor şi managerul de licenţiere trebuie să participe la şedinţa anuală de analiză internă, împreună cu următoarele persoane, cu excepţia cazului în care îşi transmit în avans feedback-ul:
9. Preşedinţii ambelor organisme decizionale
10. Experţii în domeniul criteriilor de licenţiere
11. Şedinţa anuală de analiză internă se poate ţine la sfârşitul derulării procesului de bază de licenţiere.
12. Rezultatul şedinţei anuale de analiză internă, inclusiv orice măsuri de remediere, se vor consemna în scris.
13. Rezultatul şedinţei anuale de analiză internă se va comunica reprezentantului conducerii superioare şi organismelor licenţiatorului.

**Capitolul 2: Luarea deciziilor**

**Cerinţa 4 - Organele de decizie**

1. Licenţiatorul trebuie să desemneze cel puţin două organisme decizionale, în conformitate cu cerinţele privind componenţa, calificarea şi independenţa prevăzute de articolul 7 din RLCSF sau RLCWCL, după caz,, de statutul licenţiatorului şi de regulamentul naţional de licenţiere a cluburilor.
2. În plus faţă de prevederile articolului 7 din RLCSF sau RLCWCL, după caz, trebuie să se respecte şi următoarele principii:
3. Alegerea sau numirea membrilor fiecărui organism decizional trebuie să se realizeze în conformitate cu statutul licenţiatorului şi cu regulamentul naţional de licenţiere a cluburilor.
4. Condiţiile de cvorum ale ambelor organisme decizionale trebuie să fie conforme cu prevederile statutului licenţiatorului şi ale RLCSF sau RLCWCL, după caz.
5. Trebuie să se stabilească durata mandatului membrilor organismelor decizionale.

**Cerinţa 5 - Procedurile de luare a deciziilor**

1. Toţi cei implicaţi în procesul de luare a deciziilor trebuie să înţeleagă şi să respecte regulile de procedură stabilite de licenţiator prin regulamentul naţional de licenţiere a clubului şi prevăzute de articolul 7 din RLCSF sau RLCWCL, după caz.
2. În vederea desfăşurării procesului de luare a deciziilor, trebuie să se prezinte următoarele documente:
3. Rapoartele experţilor în domeniul criteriilor de licenţiere către managerul de licenţiere
4. Raportul detaliat al managerului de licenţiere către organismul de licenţiere a cluburilor de primă instanţă, incluzând documentele analizate, problemele identificate, informaţiile de urmărire a evoluţiei primite, concluzia privind îndeplinirea fiecărui criteriu de licenţiere şi o recomandare referitoare la deciziile de licenţiere care urmează a fi luate
5. În cazul apelurilor la organismul de apel pentru licenţierea cluburilor, organismul de primă instanţă şi managerul de licenţiere (dacă acesta din urmă nu are calitatea de apelant) pot transmite observaţii privind apelul
6. referitor la şedinţele organismelor decizionale, trebuie să se consemneze cel puţin următoarele:
7. numele preşedintelui şi al membrilor prezenţi sau absenţi, împreună cu numele oricăror alţi participanţi, cum ar fi managerul de licenţiere sau reprezentanţii cluburilor;
8. faptul că toţi membrii prezenţi şi-au declarat independenţa la începutul şedinţei;
9. data şi locul de desfăşurare;
10. cazurile discutate şi motivarea oricărei decizii luate cu privire la fiecare solicitant de licenţă;
11. semnătura preşedintelui şi a secretarului de şedinţă.
12. Deciziile transmise solicitanţilor de licenţă sau cluburilor licenţiate trebuie să conţină cel puţin următoarele:
13. numele preşedintelui şi membrilor organismului decizional respectiv;
14. numele solicitantului de licenţă/clubului licenţiat în cauză;
15. decizia;
16. prezentarea motivării deciziei;
17. calea de apel, dacă există;
18. data şi locul;
19. semnătura preşedintelui.

**Cerinţa 6 – Independenţa**

**1.** Licenţiatorul trebuie să stabilească o procedură prin care să se asigure respectarea de către toţi cei implicaţi în sistemul de licenţiere şi procesul de monitorizare a clubului a principiului independenţei, conform articolului 7(7) din RLCSF sau RLCWCL, după caz. Procedura scrisă:

1. va prevedea faptul că toate persoanele implicate în sistemul de licenţiere şi procesul de monitorizare a cluburilor trebuie să îşi declare în scris independenţa în momentul numirii şi la începutul fiecărui sezon de licenţiere;
2. va impune ca membrii organismelor decizionale să îşi declare independenţa şi la începutul fiecărei şedinţe;
3. va descrie metoda prin care se garantează independenţa;
4. va stipula consecinţele existenţei oricărui dubiu în ceea ce priveşte independenţa oricărei persoane implicate în sistemul de licenţiere şi procesul de monitorizare a cluburilor.
5. În cazul apariţiei oricăror conflicte de interese, membrul în cauză trebuie să îl anunţe pe managerul de licenţiere fără întârziere şi să semneze o declaraţie scrisă în care să precizeze respectivele conflicte de interese.
6. Toţi cei implicaţi în sistemul de licenţiere şi procesul de monitorizare a cluburilor trebuie să îşi cunoască obligaţia de independenţă şi să se abţină în cazul în care există orice dubiu ori un conflict de interese.
7. Membrii organismelor decizionale au obligaţia să respecte exclusiv regulile şi regulamentele aplicabile şi să fie independenţi unii faţă de ceilalţi.
8. Reprezentanţii conducerii superioare şi ai celorlalte organisme ale licenţiatorului trebuie să respecte regulile şi reglementările privind separarea puterilor.

**Capitolul 3: Cadrul de reglementare**

**Cerinţa 7 - Regulamentul naţional de licenţiere a cluburilor**

1. Licenţiatorul trebuie să stabilească regulamentul naţional de licenţiere a cluburilor pentru participarea la competiţiile de club UEFA, care trebuie să fie aprobat de organismul său competent şi:
2. să cuprindă toate cerinţele aplicabile, conform prevederilor articolului 5(3) din RLCSF sau RLCWCL, după caz;
3. să fie conform cu legislaţia naţională;
4. să fie conform cu statutul licenţiatorului;
5. să le fie comunicat în scris solicitanţilor de licenţă înainte de începerea derulării procesului de bază de licenţiere;
6. să fie înaintat spre analiză administraţiei UEFA, conform procedurii prevăzute de Anexa C la RLCSF sau RLCWCL, după caz;
7. să fie încărcat pe pagina oficială de Internet a licenţiatorului înainte de începerea derulării procesului de bază de licenţiere.
8. Licenţiatorul trebuie să informeze în scris administraţia UEFA, până la termenul limită comunicat de aceasta, dacă au intervenit modificări ale setului de regulamente naţionale de licenţiere a cluburilor transmis anterior. Dacă a fost aprobată o versiune nouă de către organismul competent al licenţiatorului, aceasta va fi transmisă spre analiză administraţiei UEFA până la termenul limită respectiv.

**Cerinţa 8 - Politica privind licenţierea şi monitorizarea cluburilor**

1. Licenţiatorul trebuie să elaboreze în scris o politică de gestionare a sistemului de licenţiere şi procesului de monitorizare a cluburilor, care trebuie să fie aprobată de conducerea superioară a licenţiatorului şi să includă cel puţin următoarele elemente:
2. Obiectivele sistemului de licenţiere şi procesului de monitorizare a cluburilor
3. Angajamentul de a creşte eficacitatea sistemului de licenţiere şi a procesului de monitorizare a cluburilor
4. Angajamentul de a susţine solicitanţii de licenţă şi cluburile licenţiate în cadrul proceselor de licenţiere şi monitorizare a cluburilor
5. Angajamentul de a informa la timp toţi factorii implicaţi cu privire la diversele reguli şi regulamente
6. Politica va fi analizată anual şi va fi actualizată, dacă este cazul, după care, le va fi transmisă tuturor celor implicaţi în sistemul de licenţiere şi procesul de monitorizare a cluburilor, inclusiv tuturor solicitanţilor de licenţă/cluburilor licenţiate.

**Capitolul 4: Procesele de licenţiere şi monitorizare a cluburilor**

**Cerinţa 9 - Procesul de bază de licenţiere a cluburilor**

1. Licenţiatorul trebuie să definească un proces de bază de licenţiere a cluburilor pentru evaluarea documentaţiei de licenţiere a cluburilor şi gestionarea procesului de luare a deciziilor.
2. Procesul de bază trebuie definit în cadrul regulamentului naţional de licenţiere a cluburilor şi consemnat ca procedură separată, în conformitate cu prevederile articolului 10 din RLCSF sau RLCWCL, după caz.
3. Procesul de bază trebuie să includă cel puţin următoarele etape cheie:
4. Comunicarea calendarului procesului de bază de licenţiere a cluburilor
5. Transmiterea documentaţiei de licenţiere solicitanţilor de licenţă
6. Returnarea documentaţiei de licenţiere licenţiatorului
7. Evaluarea documentaţiei de către administraţia de licenţiere
8. Înaintarea declaraţiei de exactitate şi exhaustivitate, în formă scrisă, către licenţiator
9. Evaluarea şi luarea deciziei de către organele de decizie
10. Comunicarea deciziei către solicitanţii de licenţă
11. Înaintarea fiecărei decizii de licenţiere către UEFA în termen de 7 zile de la rămânerea definitivă a acesteia.

**4.** Licenţiatorul trebuie să verifice dacă eligibilitatea pentru acordarea licenţei se menţine pe parcursul întregului sezon de licenţiere. Organismele decizionale ale licenţiatorului pot retrage licenţa în oricare dintre condiţiile prevăzute de articolul 16(4) din RLCSF sau RLCWCL, după caz.

**Cerinţa 10 - Alte procese de licenţiere a cluburilor**

1. Licenţiatorul trebuie să asigure implementarea şi aplicarea corectă a proceselor legate de licenţierea cluburilor, în conformitate cu prevederile RLCSF sau RLCWCL, după caz, şi, în special, a următoarelor:
2. Excepţia privind inaplicabilitatea cerinţelor, conform articolului 13 din RLCSF sau RLCWCL, după caz.
3. Aplicarea excepţională a sistemului UEFA de licenţiere a cluburilor pentru participarea la competiţiile de club UEFA, conform articolului 17 din RLCSF sau RLCWCL, după caz
4. Excepţia privind inaplicabilitatea regulii celor trei ani, conform articolului 14 şi Anexei A la RLCSF sau RLCWCL, după caz
5. Colectarea datelor de analiză comparativă şi procesele aferente
6. Pentru toate aceste procese, licenţiatorul trebuie să asigure:
7. comunicarea corespunzătoare în cadrul administraţiei licenţiatorului a tuturor informaţiilor necesare cu privire la fiecare proces;
8. comunicarea corespunzătoare către cluburile în cauză a tuturor informaţiilor şi documentaţiilor relevante;
9. evaluarea corespunzătoare de către licenţiator a tuturor informaţiilor primite de la cluburi;
10. finalizarea proceselor şi comunicarea rezultatului către administraţia UEFA până la termenul limită şi în forma transmise de UEFA.

**Cerinţa 11 – Procesul de monitorizare a cluburilor**

1. Licenţiatorul trebuie să definească un proces de monitorizare a cluburilor pentru evaluarea documentaţiei de monitorizare a cluburilor în conformitate cu prevederile articolului 75 din RLCSF.
2. Procesul de monitorizare trebuie să cuprindă cel puţin următoarele etape cheie:
3. Comunicarea procesului de monitorizare a cluburilor, inclusiv a calendarului acestuia, către cluburile licenţiate relevante
4. Evaluarea de către licenţiator, în conformitate cu prevederile Anexei I la RLCSF, şi confirmarea de către clubul licenţiat a faptului că documentaţia de licenţiere este completă, în conformitate cu prevederile articolului 77 din RLCSF
5. Înaintarea documentaţiei validate transmise către administraţia UEFA şi/sau CFCB
6. Transmiterea de informaţii suplimentare către administraţia UEFA sau CFCB, la cerere
7. Licenţiatorul trebuie să stabilească un termen pentru cluburile licenţiate, astfel încât acesta să poată evalua documentaţia înainte de a fi transmisă către administraţia UEFA şi/sau CFCB.

**Cerinţa 12 - Înaintarea documentaţiei de monitorizare a cluburilor**

Licenţiatorul trebuie să transmită către administraţia UEFA şi/sau CFCB documentaţia de monitorizare înaintată de cluburile licenţiate relevante până la termenele limită şi în forma impusă de administraţia UEFA.

**Capitolul 5: Comunicarea**

**Cerinţa 13 - Comunicarea internă şi externă**

1. Licenţiatorul trebuie să comunice în mod regulat, atât pe plan intern cât şi extern, cu privire la toate aspectele legate de sistemul de licenţiere şi procesul de monitorizare a clubului, cum ar fi:
2. Deciziile de licenţiere
3. Evoluţiile din cadrul sistemului de licenţiere şi procesului de monitorizare a cluburilor
4. Noutăţi referitoare la numirea şi responsabilităţile celor implicaţi în sistemul de licenţiere şi procesul de monitorizare a cluburilor
5. Modificări ale domeniului de aplicare a sistemului de licenţiere şi procesului de monitorizare a cluburilor şi ale criteriilor de licenţiere şi cerinţelor de monitorizare
6. Certificarea anuală
7. Analiza datelor financiare şi de altă natură colectate în scopul efectuării de analize comparative
8. Publicarea informaţiilor financiare definite de articolul 67 din RLCSF
9. Această comunicare se va realiza prin intermediul platformelor oficiale de comunicare ale licenţiatorului.

**Cerinţa 14 - Întâlnirile cu solicitanţii de licenţă**

**1.** Licenţiatorul trebuie să aibă cel puţin o întâlnire consemnată cu toţi solicitanţii de licenţă, fie individual, fie împreună, în cursul procedurilor analizate de licenţiere şi de monitorizare a cluburilor. Ordinea de zi poate cuprinde subiecte ca:

1. Rezultatele obţinute şi dificultăţile şi ameninţările existente
2. Evoluţiile din cadrul sistemului de licenţiere şi procesului de monitorizare a cluburilor
3. Modificări ale domeniului de aplicare şi ale criteriilor de licenţiere şi cerinţelor de monitorizare a cluburilor
4. Evaluarea documentaţiei de licenţiere şi monitorizare
5. Analiza datelor financiare şi de altă natură colectate în scopul efectuării de analize comparative

**2.** Licenţiatorul trebuie să obţină de la solicitanţii de licenţă/cluburile licenţiate feedback în scris care să fie discutat şi pe baza căruia să se ia măsuri în cadrul şedinţei anuale de analiză internă. Acest feedback va include:

1. Gradul de satisfacţie a solicitanţilor de licenţă/cluburilor licenţiate faţă de sistemul de licenţiere şi procesul de monitorizare a cluburilor
2. Propunerile solicitanţilor de licenţă/cluburilor licenţiate privind eventuale modificări ale regulamentului naţional de licenţiere a cluburilor şi proceselor aferente acestuia.

**Capitolul 6:Gestionarea informaţiilor**

**Cerinţa 15 - Documentele şi alte evidenţe**

1. Licenţiatorul trebuie să stabilească o procedură de depunere şi arhivare a documentelor scrise şi în format electronic şi a altor evidenţe privind sistemul de licenţiere a cluburilor.
2. Procedura trebuie să definească cel puţin următoarele elemente:
3. Durata de păstrare a documentelor şi altor evidenţe şi momentul în care acestea trebuie şterse, conform legislaţiei naţionale. În lipsa unei durate minime prevăzute de lege, documentele şi evidenţele aferente unei cereri de licenţă cel puţin cinci ani, iar deciziile de licenţiere, zece ani.
4. Metoda de identificare şi urmărire a documentelor şi, dacă este cazul, de identificare, protecţie şi restituire a documentelor originale
5. Licenţiatorul trebuie să utilizeze un sistem electronic de management al licenţierii cluburilor, în cadrul sistemului de management al activităţii fotbalistice, pentru gestionarea procedurii de licenţiere a cluburilor şi a documentaţiei.

**Cerinţa 16 - Protecţie datelor**

1. Licenţiatorul trebuie să stabilească şi să implementeze o politică şi proceduri prin care să asigure conformitatea proceselor de licenţiere şi monitorizare a cluburilor cu reglementările naţionale generale privind protecţia datelor.
2. Licenţiatorul trebuie să stabilească şi să implementeze o politică şi sisteme adecvate de protecţie şi securitate a datelor, astfel încât să prevină orice acces neautorizat la datele sale în format electronic.

**Cerinţa 17 - Analiza datelor**

1. Licenţiatorul trebuie să compileze şi să analizeze datele în raport cu sistemul de licenţiere a cluburilor pentru fotbalul masculin şi cel feminin, pentru a permite efectuarea de analize comparative şi identificarea tendinţelor între diferitele sezoane de licenţiere. Analiza se poate realiza în raport cu:
2. Rezultatele licenţierii
3. Dezvoltarea sectorului de juniori
4. Aspectele privind activitatea de antrenament
5. Stadioanele şi celelalte elemente de infrastructură
6. Numărul de spectatori
7. Informaţiile financiare ale cluburilor
8. Analiza va fi comunicată tuturor celor implicaţi în sistemul de licenţiere şi procesul de monitorizare a cluburilor. De asemenea, se poate întocmi şi comunica extern un raport.
9. În scopul analizei comparative sub aspectul criteriilor financiare, sportive, de responsabilitate socială fotbalistică, juridice de personal, de administrare şi de infrastructură a cluburilor, licenţiatorii trebuie să colaboreze cu UEFA şi să facă schimb de date relevante.

**Cerinţa 18 – Confidenţialitatea**

**1.** Licenţiatorul trebuie să stabilească o procedură scrisă care să garanteze confidenţialitatea faţă de solicitanţii de licenţă/cluburile licenţiate, astfel încât să se asigure că toţi cei implicaţi în sistemul de licenţiere şi în procesul de monitorizare a cluburilor păstrează confidenţialitatea informaţiilor, conform prevederilor articolului 12(2) din RLCSF sau RLCWCL, după caz. Procedura scrisă:

1. va impune ca toţi cei implicaţi în sistemul de licenţiere şi procesul de monitorizare a cluburilor să semneze, în momentul numirii, acorduri prin care să le garanteze solicitanţilor de licenţă/cluburilor licenţiate deplina confidenţialitate în ceea ce priveşte toate informaţiile transmise în cursul proceselor de licenţiere şi monitorizare a cluburilor;
2. va descrie modalitatea de garantare a confidenţialităţii (de exemplu, printr-o clauză de confidenţialitate cuprinsă în contractul de muncă sau printr-un acord de confidenţialitate separat etc.);
3. va descrie modul de lucru cu informaţiile confidenţiale transmise de solicitanţii de licenţă/cluburile licenţiate;
4. va prevedea consecinţele încălcării confidenţialităţii.
5. În cazul în care solicitantul de licenţă/clubul licenţiat este o societate tranzacţionată public, licenţiatorul trebuie să acorde o atenţie deosebită lucrului cu informaţiile confidenţiale şi comunicării deciziilor semnificative.
6. Toţi cei implicaţi în sistemul de licenţiere şi procesul de monitorizare a cluburilor trebuie să îşi cunoască responsabilităţile în ceea ce priveşte asigurarea confidenţialităţii.

**Partea a III-a - Prevederi finale**

1. Prezentul Standard de calitate a fost adoptat de Comitetul Executiv al UEFA în cadrul şedinţei din data de 10 mai 2022.
2. Prezentul Standard de calitate (ediţia 2022) înlocuieşte standardul de calitate (ediţia 2012) şi intră în vigoare pe data de 1 iunie 2022.
3. Prin derogare de la prevederile punctului 2 de mai sus, auditul anual de certificare din sezonul 2022/23 se va desfăşura în conformitate cu Standardul de calitate (ediţia2012).
4. Cerinţele 11 (Procesul de monitorizare a cluburilor) şi 12 (Înaintarea documentaţiei de monitorizare a cluburilor) nu se aplică proceselor de licenţiere a cluburilor derulate în baza Regulamentul de licenţiere a cluburilor pentru participarea la UEFA Women’s Champions League.